《题清芬阁》
宋代·令狐俅

元英去世二百年，其迹虽久骚雅传。
田庐不废子孙贤，庆门簪雅方蝉联。
我来源中访高隐，□人邀客云山前。
朱门绿阁照溪水，长松茂材□寒烟。
滩声萧萧到几席，魂清骨冷忘睡眠。
伊子出处不自判，尘缨俗网常萦缠。
儿孙渐多食□众，高翔远引嗟无缘。
他年家事苟有付，杖藜□此同悠然。

作者简介：令狐俅（一○四一～一一一○），字端夫，山阳（今江苏淮安）人。挺子。以父荫试将作监主簿。历郓州司户参军、濮州雷泽县尉、洺州曲周县令、监汝州洛南稻田务。废而家居，又起为泾原路转运司勾当公事。神宗元丰四年（一○八一）从军灵武。后为处州松阳县令、环州录事参军。迁武胜军节度推官，未行，以疾致仕。徽宗大观四年卒于汝州，年七十。事见《西台集》卷一二《令狐端夫墓志铭》。